**NOTĂ DE FUNDAMENTARE**

|  |
| --- |
| **Secţiunea 1****Titlul prezentului proiect de act normativ****HOTĂRÂRE****privind aprobarea bugetului de venituri şi cheltuieli pe anul 2024 al****Regiei Autonome "Autoritatea Aeronautică Civilă Română" aflată sub autoritatea Ministerului Transporturilor și Infrastructurii** |
| **Secţiunea a 2 – a****Motivul emiterii actului normativ** |
| 1. **Descrierea situaţiei actuale**

Ministerul Transporturilor și Infrastructurii are sub autoritate, societăți cu capital unic sau majoritar de stat, în conformitate cu prevederile anexei nr. 2 lit. E la Hotărârea Guvernului nr. 370/2021 privind organizarea și funcţionarea Ministerului Transporturilor și Infrastructurii. Pentru acestea, conform prevederilor Legii societăţilor nr. 31/1990, republicată, cu modificările și completările ulterioare, este necesară aprobarea prin Hotărârea Adunării Generale a Acționarilor a proiectului bugetului de venituri și cheltuieli, iar conform prevederilor art. 4 alin. (1) lit. a) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ - teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare, bugetul de venituri şi cheltuieli pe anul 2024, al Regiei Autonome "Autoritatea Aeronautică CivilăRomână"se aprobă prin hotărâre a Guvernului, inițiată de Ministerul Transporturilor și Infrastructurii, ordonatorul principal de credite sub autoritatea căruia se află, cu avizul Ministerului Muncii și Solidarității Sociale şi al Ministerului Finanțelor. Regia Autonomă “Autoritatea Aeronautică Civilă Română" a fost înfiinţată în conformitate cu prevederile Hotărârii Guvernului nr. 405/1993, cu modificările și completările ulterioare şi are ca obiect de activitate, exercitarea în condiţiile prevăzute de Codul aerian, a funcţiei de supervizare a siguranţei zborului în aviaţia civilă la nivel naţional şi a competenţelor delegate de Ministerul Transporturilor și Infrastructurii, în domeniul securităţii aviaţiei civile, potrivit reglementărilor în vigoare. Regia Autonomă "Autoritatea Aeronautică Civilă Română"își acoperă cheltuielile, în conformitate cu prevederile Hotărârii Guvernului nr. 405/1993, integral din venituri proprii şi surse atrase, potrivit legii. Veniturile sunt încasate prin aplicarea tarifelor aferente prestațiilor, activităților efectuate de Regia Autonomă “Autoritatea Aeronautică Civilă Română".Proiectul bugetului de venituri şi cheltuieli pentru anul 2024 a fost întocmit cu respectarea următoarelor prevederi legale: - respectarea obiectivelor de politică salarială stabilite conform art. 73, Legea nr. 421/2023 - legea anuală a bugetului de stat pe anul 2024; - Ordonanța Guvernului nr. 26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin direct ori indirect o participație majoritară, aprobată cu completări prin Legea nr. 47/2014, cu modificările şi completările ulterioare;- Ordinul Ministrului Finanțelor Publice nr. 3818/2019 privind aprobarea formatului şi structurii bugetului de venituri şi cheltuieli al operatorilor economici, precum şi a anexelor de fundamentare a acestuia;- Hotărârea Guvernului nr. 900/28.09.2023 pentru stabilirea salariului de bază minim brut pe țară garantat în plată;- Ordonanța de urgență nr. 69/2023 pentru modificarea art. 14 din legea nr. 165/2018 privind acordarea biletelor de valoare, precum și pentru stabilirea unor măsuri pentru aplicarea acestor prevederi;- Ordonanța de urgență nr. 109/2011 privind guvernanța corporativă a întreprinderilor publice, cu modificările și completările ulterioare; - Raportul privind situația macroeconomică pe anul 2024 și proiecția acesteia pe anii 2025–2027, publicat pe site-ul Ministerului Finanțelor și Scrisoarea cadru privind contextul macroeconomic, metodologia de elaborare a proiectelor de buget pe anul 2024 și a estimărilor pentru anii 2025-2027, precum și limitele de cheltuieli stabilite pe ordonatorii principali de credite, nr. 464.195/13.11.2023 emisă de Ministerul Finanțelor; - Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, cu modificările și completările ulterioare;- OUG nr. 115/2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea și completarea unor acte normative, precum și pentru prorogarea unor termene;- OUG nr. 127/2023 pentru modificarea și completarea unor acte normative, prorogarea unor termene, precum și unele măsuri bugetare; - programele de achiziţii de bunuri şi servicii pentru desfăşurarea activităţii, fundamentate pe baza posibilităţilor reale de plată a acestora;  - OUG nr. 31/28.03.2024 privind reglementarea unor măsuri fiscal-bugetare și pentru modificarea și completarea unor acte normative;- Memorandumul cu tema: „Mandatarea reprezentanților statului în Adunarea generală a acționarilor/Consiliul de administrație, după caz, la societățile naționale, companiile naționale și societățile cu capital integral sau majoritar de stat, precum și la regiile autonome, în vederea luării măsurilor ce se impun pentru repartizarea unei cote de minim 90% din profitul net realizat al anului 2023 sub formă de dividende/vărsăminte la bugetul de stat” aprobat în ședința Guvernului din data de 07.03.2024;- programele de investiţii şi dotări, fundamentate în limita surselor legale de finanţare a acestora;  - programele de reducere a creanţelor restante.  - alte reglementări și legi incidente, în vigoare.  |
| 1. **Schimbări preconizate**

Fundamentarea proiectului bugetului de venituri și cheltuieli pentru anul 2024, a avut în vedere, funcțiile pe care acest instrument trebuie să le îndeplinească și anume: funcția de previziune, funcția de control a execuției financiare și funcția de asigurare a echilibrului financiar al regiei.Proiectul bugetului de venituri și cheltuieli pentru anul 2024, a fost conceput ca un element de legătură între preliminatul/realizatul anului 2023 și bugetul previzionat pentru anii 2024, 2025 și 2026, respectând structura și conceptul unui buget multianual.Prin proiectul bugetului de venituri şi cheltuieli pe anul 2024, ca instrument de management financiar, regia îşi propune asigurarea resurselor financiare necesare pentru îndeplinirea obligaţiilor către terţi, atât din punct de vedere dimensional, pe total venituri şi cheltuieli, cât şi structural, pe fiecare categorie de venituri şi cheltuieli şi pe fiecare verigă organizaţională, rolul procesului de bugetare fiind cel de orientare a activității tuturor sectoarelor din cadrul companiei spre același obiectiv: rentabilitate, lichiditate, diminuarea riscurilor, etc.**Veniturile totale,** în valoare de 87.556,49 mii lei, sunt estimate în creștere în anul 2024 faţă de cele realizate/preliminate în anul 2023 cu 8,98 %, respectiv în creștere de la suma de 80.339,88 mii lei (anul 2023) la suma de 87.556,49 mii lei (anul 2024).În structură, în total venituri programate în anul 2024 în valoare de 87.556,49 mii lei, veniturile din exploatare, în valoare de 85.226,56 mii lei, dețin o pondere 97,34% iar veniturile financiare, în valoare de 2.329,93 mii lei, dețin o pondere de 2,66%.**Veniturile din exploatare**, în valoare de 85.226,56 mii lei, sunt estimate în creștere cu 8,38% față de cele preliminate/realizate la data de 31.12.2023, înregistrând creștere de la suma de 78.637,31 mii lei (anul 2023) la suma de 85.226,56 mii lei (anul 2024). Cifra de afaceri, în valoare de 84.834,86 mii lei, reprezentată de veniturile din serviciile prestate, este estimată în creştere cu 9,10% faţă de cea preliminată/realizată în anul 2023.Sumele aferente veniturilor din activitatea de supervizare a furnizării serviciilor de navigație aeriană, a managementului spațiului aerian și a managementului fluxurilor de trafic aerian pentru zonele de rută și de terminal reglementat în FIR sunt cuprinse în baza de cost a României pentru anul 2024 și aprobate prin Planul de performanţă naţional 2020 - 2024 la nivel de bloc de spaţiu funcţional, corespunzând cerințelor formulate de Regulamentul (UE) nr. 317/2019 de instituire a unui sistem de performanță și de tarifare în cadrul cerului unic european și de abrogare a Regulamentelor de punere în aplicare (UE) nr. 390/2013 și (UE) nr. 391/2013, cât și în Ordinul MTI nr. 232/31.01.2024 . Pentru anul 2024, sumele ce revin regiei vor fi ajustate în conformitate cu prevederile Regulamentului (UE) nr. 2019/317 al Comisiei de instituire a unui sistem de performanță și tarifare coroborat cu prevederile Regulamentului (EU) nr. 1627/2020 al Comisiei privind măsurile excepționale pentru a treia perioadă de referință (2020-2024) a sistemului de performanță și de tarifare din cadrul Cerului unic european, luate în contextul pandemiei de Covid-19. În conformitate cu art. 5, alin. (3) din regulamentul Comisiei nr. 1627/2020, ajustările aferente anului 2020-2021, cât și ajustările aferente anului 2022, se efectuază în anul 2024.Valoarea netă a tarifelor ce vor fi aplicate în anul 2024, după aplicarea ajustărilor prevăzute în Regulamentul de punere în aplicare (UE) 2019/317 al Comisiei și în Regulamentul de punere în aplicare nr. 1627/2020 al Comisiei, aferente activităţilor desfășurate de Regia Autonomă “Autoritatea Aeronautică CivilăRomână” privind supervizarea furnizării serviciilor de navigaţie aeriană, a managementului spaţiului aerian şi a managementului fluxurilor de trafic aerian pentru zonele de rută şi terminal reglementat în FIR Bucureşti, au fost discutate și agreate în cadrul întâlnirilor avute între reprezentanții Regiei Autonome “Autoritatea Aeronautică CivilăRomână” și ROMATSA, în lunile octombrie-noiembrie 2023.Veniturile prognozate pentru „supravegherea menținerii obiectivelor necesare siguranţei pasagerilor” și “activităţi delegate în domeniul securităţii aviaţie civile” pe aerodromurile certificate din România reflectă o creştere a pasagerilor îmbarcați în anul 2024 prin prisma previziunilor de trafic în creștere față de anul 2023. Veniturile din „inspecţia şi verificarea din zbor a funcţionării mijloacelor PNA-Tc; validarea din zbor a procedurilor de zbor instrumental” au fost calculate pentru derularea unui volum de 600 ore de zbor.Veniturile din activităţile de „certificare a personalului aeronautic” sunt influenţate de valabilitatea licenţelor personalului aeronautic, care presupune reînnoirea acestora după intervale de timp cuprinse între 2 şi 5 ani. Veniturile ce vor fi obținute din ”avize, autorizări, certificări şi alte servicii aeronautice” reflectă trendul de revenire al activităților de aviație civilă raportate la criza generată de pandemie. **Veniturile financiare** în valoare de 2.329,93 mii lei, sunt estimate în creștere cu 36,85% față de cele preliminate/realizate la data de 31.12.2023.**Cheltuielile totale**,în valoare de 83.809,17 mii lei,sunt fundamentate în funcţie de activităţile concrete din programele de achiziţii de bunuri şi servicii, pentru desfăşurarea activităţii, fundamentate pe baza posibilităţilor reale de plată a acestora, în limita surselor legale, a recalculării cheltuielilor de natură salarială şi a cheltuielilor de mandat și a altor cheltuieli de exploatare.Cheltuielile totale în valoare de 83.809,17 mii lei, sunt stabilite pentru anul 2024, în creștere cu 34,57% faţă de cheltuielile totale preliminate/realizate în anul 2023, respectiv creștere de la suma de 62.278,47 mii lei la suma de 83.809,17 mii lei. În structura cheltuielilor totale în valoare de 83.809,17 mii lei, cheltuielile din exploatare în valoare de 83.391,34 mii lei, dețin o pondere 99,50% iar cheltuielile financiare în valoare de 417,83 mii lei dețin o pondere de 0,50%.În categoria cheltuielilor de exploatare, o parte din cheltuieli se proiectează peste nivelul cheltuielilor înregistrate în anul 2023, în principal datorită:- creșterii prețurilor la combustibil, respectiv la combustibilul de avion, utilități (energie, gaz, apă, etc.), ;- creșterii prețurilor de achiziție materiale, piese de schimb necesare întreținerii celor două aeronave precum și a lucrărilor scadente conform programului de întreținere; -înrolarea în programul de întreținere al motoarelor ESP reprezintă o cheltuială majoră, fiind necesară, datorită costurilor reparațiilor care pot fi foarte mari și imobilizarea aeronavei foarte îndelungată, în lipsa acestui program;- repunerea în stare de navigabilitate a aeronavei FL-073 (YR-SVZ), scoaterea ei din stare de stocare, efectuarea lucrărilor de întreținere necesare conform programului de întreținere, lucrările de reparație la elice și inspecția trenului de aterizare, precum și lucrările necesare rezultate în urma demontării sistemului UNIFIS 3000 și aplicarea instrucțiunilor de continuitatea navigabilității emise de organizația DOA;- creșterii cheltuielilor cu întreținerea sediului Regiei Autonome “Autoritatea Aeronautică CivilăRomână”. **Cheltuielile de exploatare**, în valoare de 83.391,34 mii lei, înregistrează o creștere în anul 2024 cu 35,20% față de cele preliminate/realizate la data de 31.12.2023. În totalul cheltuielilor din exploatare în valoare de 83.391,34 mii lei, cheltuielile cu bunuri și servicii în valoare de 28.161,87 mii lei dețin o pondere de 33,77%, indicatorul “cheltuielile cu impozite, taxe și vărsaminte asimilate” în valoare de 388,64 mii lei deține o pondere de 0,47%, indicatorul “cheltuielile cu personalul” în valoare de 47.556,52 mii lei deține o pondere de 57,03%, iar indicatorul “alte cheltuieli de exploatare” în valoare de 7.284,31 mii lei deține o pondere 8,73%.În structură, cheltuielile cu bunuri și servicii, în valoare de 28.161,87 mii lei, sunt programate în anul 2024, în creștere cu 130,93% față de cele preliminate/realizate în anul 2023.Cheltuielile cu impozite, taxe şi vărsăminte asimilate, în valoare de 388,64 mii lei, sunt estimate în creștere cu 141,76% în anul 2024 față de cele preliminate/realizate la data de 31.12.2023.Cheltuielile cu personalul în valoare de 47.556,52 mii lei, sunt estimate în anul 2024 în creștere cu 6,14% față cele aprobate în anul 2023 în bugetul de venituri și cheltuieli prin HG nr. 338/2023, respectiv o creștere de la suma de 44.803,58 mii lei (anul 2023) la suma de 47.556,52 mii lei (anul 2024).La fundamentarea cheltuielilor de natură salarială, s-au respectat prevederile art. 73 din Legea nr. 421/2023 - legea bugetului de stat pe anul 2024, nivelul indicatorilor economici de performanță ai proiectului bugetului de venituri și cheltuieli pe anul 2024, creșteri ale acestora aferente indicelui mediu de creștere a prețurilor precum și reîntregirilor acordate pentru întreg anul 2024, urmarea acordării unor creșteri salariale în anul 2023.**Cheltuielile de natură salarială**, în valoare de 40.474,78 mii lei, sunt estimate în creștere cu 5,23% faţă de suma aprobată în bugetul anului 2023 prin HG nr. 338/2023, respectiv de la suma de 38.461,53 mii lei (anul 2023) la suma 40.474,78 mii lei (anul 2024).În fundamentarea cheltuielilor de natură salarială pe anul 2024, în valoare de **40.474,78 mii lei**, au fost luate în calcul prevederile art. 73, alin. (1), lit. a) și e), alin. (3), (4), (5), (7) și (11) din Legea nr. 421/2023 – legea bugetului de stat pe anul 2024, coroborate cu prevederile art. XIII, alin. (7) din OUG nr. 31/2024, fiind compuse din:- Cheltuieli cu salariile, în valoare de 35.979,42 mii lei; - Bonusuri, în valoare de 4.495,36 mii lei, din care:* 1.798,97 mii lei cheltuieli sociale, în limita de deductibilitate în cota de 5% aplicată asupra valorii cheltuielilor cu salariile, conform Legii nr. 227/2015 privind Codul fiscal, cu modificările și completările ulterioare;
* 815,36 mii lei contravaloare tichete de masă, în scădere cu suma de 314,16 mii lei față de suma aprobată în anul precedent, cu încadrarea în prevederile art. XL din Legea nr. 296/2023, cu modificările și completările ulterioare;
* 1.587,03 mii lei cheltuieli privind participarea salariaților la profitul obținut în anul precedent;
* 294,00 mii lei alte cheltuieli conform CCM, în scădere cu 32,20 mii lei față de valoarea aprobată în anul 2023 conform HG nr. 338/2023;
* Regia nu prevede sume pentru vouchere de vacanță în anul 2024, înregistrând o economie de 585,45 mii lei față de nivelul aprobat al acestora în anul 2023 prin HG nr. 338/2023.

Creșterea cheltuielilor de natură salarială pentru anul 2024 în cuantum de **2.013,25 mii** **lei**, în conformitate cu prevederile art. 73, alin. (1), lit. a) și e) coroborate cu prevederile alin. (4), (5), (7) și (11) din Legea nr. 421/2023 – legea bugetului de stat pe anul 2024, se datorează:- majorării cheltuielilor de natură salarială cu valoarea de **379,10 mii lei**, cu încadrarea în valoarea aferentă indicelui mediu de creștere a prețurilor prognozat pentru anul 2024 conform Raportului privind situația macroeconomică pe anul 2024 și proiecția acesteia pe anii 2025–2027 și Scrisorii cadru privind contextul macroeconomic, metodologiei de elaborare a proiectelor de buget pe anul 2024 și a estimărilor pentru anii 2025-2027, precum și a limitelor de cheltuieli stabilite pe ordonatorii principali de credite nr. 464.195/13.11.2023, emise de Ministerul Finanțelor, conform prevederilor art. 73, alin. (1), lit. a) din Legea bugetului de stat pe anul 2024 nr. 421/2023;- majorării cheltuielilor cu salariile, aferente reîntregirii acestora, pentru întreg anul 2024 determinate ca urmare a acordării unor creșteri salariale în anul 2023, cu suma de **1.634,15 mii lei**, în conformitate cu art. 73, alin. (1), lit. e) din Legea bugetului de stat pe anul 2024 nr. 421/2023.Valoarea cheltuielilor de natură salarială preliminate/realizate în anul 2023, în sumă de 35.199,71 mii lei, nu depășeste valoarea cheltuielilor de natură salarială aprobată prin bugetul de venituri și cheltuieli al anului 2023, aprobat prin HG nr. 338/2023.Cheltuielile aferente contractului de mandat şi a altor organe de conducere şi control, comisii şi comitete, în anul 2024 sunt în valoare de 3.396,69 mii lei. Regia prevede conform prevederilor art. 8 din O.U.G. 109/2011, cu modificările și completările ulterioare, respectiv art. XXXIII, XXXIV și XXXVI alin. (3) din Legea nr. 296/2023, cap. III, secțiunea a 2-a Măsuri referitoare la disciplina economico-financiară a operatorilor economici, după cum urmează:1. pentru directori - valoarea programată este de 1.121,48 mii lei (560,74 mii lei componentă fixă și 560,74 mii lei componentă variabilă);
2. pentru consiliul de administrație – valoarea programată este de 2.275,21 mii lei (1.183,11 mii lei componentă fixă și 1.092,10 mii lei componentă variabilă).

Cheltuielile aferente contractului de mandat și a altor organe de conducere și control, comisii și comitete, în valoare de 3.396,69 mii lei, sunt programate în creștere cu 95,70% față de nivelul preliminat/realizat al acestora la sfârșitul anului 2023. Durata mandatelor, atât pentru directorat cât și pentru membrii consiliului de administrație este de 4 ani, respectiv până la 10.10.2026, fiind finalizată procedura de selecție conform prevederilor OUG nr. 109/2011, cu modificările și completările ulterioare, iar remunerațiile prevăzute sunt compuse din indemnizația fixă lunară în limitele art. 8 din O.U.G. nr. 109/2011, cu modificările și completările ulterioare, și componenta variabilă prevăzută a se acorda după aprobarea situațiilor financiare anuale pe anul 2023, componentă care va avea la bază indicatorii de performanță financiari și nefinanciari, gradul de realizare a acestora, dar nu mai mult de o indemnizație fixă anuală, pentru care a fost preliminat provizion în acest sens.Alte cheltuieli de exploatare în valoare de 7.284,31 mii lei, sunt programate în scădere în anul 2024 cu 29,30% faţă de valorile realizate/preliminate în anul 2023. **Cheltuielile financiare** în valoare de 417,83 mii lei sunt în scădere cu 30,29% față de valoarea preliminată/realizată a acestora în anul 2023.Regia a avut înregistrată pierdere reportată, provenită din anii precedenți, acoperită integral în anul 2023 prin diminuarea rezervelor din contul analitic 1068 Alte rezerve, cu data de 31.12.2023 potrivit hotărârii C.A. nr. 34 cu suma de 1.773,47 mii lei conform referatului regiei nr. 9289/15.03.2024 și hotărârii C.A. nr. 37/21.03.2024, referat nr. 9780/20.03.2024 cu suma de 1.096,15 mii lei, astfel încât la finele anului 2023 regia nu va mai înregistra pierdere contabilă din anii precedenți. **Repartizarea profitului net** al regiei, obținut în anul 2023, este în conformitate cu prevederile Ordonanței Guvernului nr. 64/2001 privind repartizarea profitului la societăţile naţionale, companiile naţionale şi societăţile cu capital integral sau majoritar de stat, precum şi la regiile autonome,cu modificările și completările ulterioare, regia prevede repartiția profitului net cu următoarea destinație - vărsăminte la bugetul de stat în valoare de 14.283,24 mii lei, conform precizărilor din adresa MF nr. 573201 din 14.03.2024, respectiv OUG nr. 31/2024 și Memorandumului cu tema: „Mandatarea reprezentanților statului în Adunarea generală a acționarilor/Consiliul de administrație, după caz, la societățile naționale, companiile naționale și societățile cu capital integral sau majoritar de stat, precum și la regiile autonome, în vederea luării măsurilor ce se impun pentru repartizarea unei cote de minim 90% din profitul net realizat al anului 2023 sub formă de dividende/vărsăminte la bugetul de stat”.**Rezultatul brut - profitul**, programat în anul 2024 la valoarea de **3.747,32 mii lei**, este prognozat în procent de 20,75% față de nivelul preliminat/realizat al acestuia la sfârșitul anului 2023 care a fost de 18.061,41 mii lei. Vărsămintele cuvenite bugetului de stat, estimate pentru anul 2024, sunt în valoare de 1.176,49 mii lei și sunt în procent de 8,24% față de valoarea preliminată/realizată pentru exercițiul financiar 2023.**Sursele necesare finanțării investițiilor** pentru anul 2024, în valoare de 10.115,22 mii lei, sunt estimate în creștere cu suma de 5.394,23 mii lei față de cele preliminate/realizate la data de 31.12.2023 și vor fi asigurate din surse proprii.**Cheltuielile pentru investiții** pentru anul 2024, în valoare de 10.115,22 mii lei, sunt programate în creștere cu 114,26%, respectiv cu suma de 5.394,23 mii lei față de cele preliminate/realizate la data de 31.12.2023. **Indicatorii economico - financiari** cuprinși în proiectul bugetului de venituri și cheltuieli pe anul 2024, au următoarele valori:- productivitatea muncii, în unități valorice pe total personal mediu, recalculată conform Legii anuale a bugetului de stat pe anul 2024 - legea nr. 421/2023, în valoare de 434,83 mii lei/persoană, este estimată în creștere cu 6,17% față de cea preliminată/realizată în anul 2023;- câștigul mediu lunar pe salariat (lei/persoană) determinat pe baza cheltuielilor de natură salarială, recalculat conform Ordonanței Guvernului nr. 26/2013 și a Legii anuale a bugetului de stat pe anul 2024 – legea nr. 421/2023, în valoare de 15.769,04 lei/salariat, este în creștere cu 6,15% față de nivelul preliminat/realizat în anul 2023, cu respectarea condiției prevăzute la art. 73, alin. (11) potrivit căreia indicele de creștere a câștigului să nu depășească indicele de creștere a productivității muncii; - numărul de personal prognozat la finele anului 2024 este de 200 salariați, menținut la fel cu cel aprobat în bugetul de venituri și cheltuieli pe anul 2023 prin HG nr. 338/2023, în creștere cu 10 persoane față de nivelul preliminat/realizat în anul 2023;- numărul mediu de salariaţi de 196 salariați, este estimat la fel ca numărul mediu aprobat în bugetul de venituri și cheltuieli pe anul 2023 prin HG nr. 338/2023;- cheltuielile totale la 1.000 lei venituri totale sunt în valoare de 957,20 lei, estimate în creștere cu 23,48% față de cele preliminate/realizate la data de 31.12.2023;- plăţile restante – regia nu are înregistrate plăți restante și nu estimează plăţi restante la data de 31.12.2024;- creanțele restante, în valoare de 34.220 mii lei, sunt estimate în scădere în anul 2024 cu 0,02% față de cele preliminate/realizate la data de 31.12.2023;- cheltuielile programate în anul 2024 înregistrează un indice de creștere de 34,57% față de cele preliminate/realizate la data de 31.12.2023, iar veniturile programate în anul 2024, înregistrează un indice de creștere de 8,98% față de cele preliminate/realizate la data de 31.12.2023;- - rezultatul brut (profitul) este estimat la valoarea de 3.747,32 mii lei în anul 2024. Proiectul bugetului de venituri și cheltuieli pe anul 2024 al Regiei Autonome "Autoritatea Aeronautică Civilă Română” a fost supus controlului financiar de gestiune conform Hotărârii Guvernului nr. 1151/2012 pentru aprobarea normelor metodologice privind modul de organizare şi exercitare a controlului financiar de gestiune.Proiectul bugetului de venituri și cheltuieli pe anul 2024 al Regiei Autonome "Autoritatea Aeronautică Civilă Română” a fost avizat de către membrii Consiliului de Administrație prin Hotărârea nr. 40/28.03.2024.În conformitate cu art. 6 alin. (1) din Ordonanța Guvernului nr. 26/2013, proiectul de buget de venituri şi cheltuieli pe anul 2024 a fost supus consultării Sindicatului Personalului de Specialitate din AACR – SPSAACR. |
| 1. **Alte informaţii**

În conformitate cu prevederile art. 4, alin. (1), lit. a) din Ordonanța Guvernului nr. 26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin direct ori indirect o participație majoritară, cu modificările şi completările ulterioare, bugetul de venituri și cheltuieli pe anul 2024 al Regiei Autonome “Autoritatea Aeronautică Civilă Română" urmează sa fie aprobat prin Hotărâre de Guvern. Realitatea datelor prezentate în proiectul bugetului de venituri și cheltuieli pe anul 2024 aparține organelor de conducere ale Regiei Autonome “Autoritatea Aeronautică Civilă Română", aflată sub autoritatea Ministerului Transporturilor și Infrastructurii. |
| **Secţiunea a 3-a****Impactul socio-economic al proiectului de act normativ** |
| **1. Impact macro-economic**Proiectul de act normativ nu se referă la acest subiect |
| **11. Impactul asupra mediului concurenţial şi domeniului ajutoarelor de stat:**Proiectul de act normativ nu se referă la acest subiect |
| **2. Impact asupra mediului de afaceri**Proiectul de act normativ nu se referă la acest subiect |
| **21.Impactul asupra sarcinilor administrative**Proiectul de act normativ nu se referă la acest subiect |
| **22.Impactul asupra întreprinderilor mici și mijlocii**Proiectul de act normativ nu se referă la acest subiect |
| **3. Impact social**Proiectul de act normativ nu se referă la acest subiect |
| **4. Impact asupra mediului**Proiectul de act normativ nu se referă la acest subiect |
| **5. Alte informaţii**Nu sunt. |
| **Secţiunea a 4-a****Impactul financiar asupra bugetului general consolidat,****atât pe termen scurt, pentru anul curent, cât şi pe termen lung (pe 5 ani)**Proiectul de act normativ nu are impact asupra bugetului general consolidat.  |
| - în mii lei (RON) - |
| Indicatori | Anul curent | Următorii patru ani | Media pe cinci ani  |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care:a) buget de stat, din acesta:1. impozit pe profit
2. impozit pe venit

b) bugete locale1. impozit pe profit

c) bugetul asigurărilor sociale de stat:1. contribuţii de asigurări
 |  |  |  |  |  |  |
| 2. Modificări ale cheltuielilor bugetare, plus/minus, din care:a) buget de stat, din acesta:1. cheltuieli de personal
2. bunuri şi servicii

b) bugete locale:1. cheltuieli de personal
2. bunuri şi servicii

c) bugetul asigurărilor sociale de stat:1. cheltuieli de personal
2. bunuri şi servicii
 |
| 3. Impact financiar, plus/minus, din care:a)buget de statb) bugete locale |  |  |  |  |  |  |
| 4. Propuneri pentru acoperirea creşterii cheltuielilor bugetare |  |  |  |  |  |  |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 7. Alte informaţii Nu sunt |  |
| **Secţiunea a 5-a****Efectele proiectului de act normativ asupra legislaţiei în vigoare** |
| **1. Măsuri normative necesare pentru aplicarea prevederilor proiectului de act normativ (acte normative în vigoare ce vor fi modificate sau abrogate, ca urmare a intrării în vigoare a proiectului de act normativ):***a) acte normative care se modifică sau se abrogă ca urmare a intrării în vigoare a proiectului de act normativ;**b) acte normative ce urmează a fi elaborate în vederea implementării noilor dispoziţii.*Proiectul de act normativ nu se referă la acest subiect |
| **11. Compatibilitatea proiectului de act normativ cu legislația în domeniul achizițiilor publice**Proiectul de act normativ nu se referă la acest subiect |
| **2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare:**Proiectul de act normativ nu se referă la acest subiect |
| **3. Măsuri normative necesare aplicării directe a actelor normative comunitare**Proiectul de act normativ nu se referă la acest subiect |
| **4. Hotărâri ale Curţii de Justiţie a Uniunii Europene** Proiectul de act normativ nu se referă la acest subiect |
| **5. Alte acte normative şi/sau documente internaţionale din care decurg angajamente, făcându-se referire la un anume acord, o anume rezoluţie sau recomandare internaţională ori la alt document al unei organizaţii internaţionale:**Proiectul de act normativ nu se referă la acest subiect |
| **6. Alte informaţii**Nu sunt. |
| **Secţiunea a 6-a****Consultările efectuate în vederea elaborării proiectului de act normativ** |
| **1. Informaţii privind procesul de consultare cu organizaţiile neguvernamentale, institute de cercetare şi alte organisme implicate** Proiectul de act normativ nu se referă la acest subiect |
| **2. Fundamentarea alegerii organizaţiilor cu care a avut loc consultarea precum şi a modului în care activitatea acestor organizaţii este legată de obiectul proiectului de act normativ**Proiectul de act normativ nu se referă la acest subiect. |
| **3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr.521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative**Proiectul de act normativ nu se referă la acest subiect. |
| **4. Consultările desfăşurate în cadrul consiliilor interministeriale în conformitate cu prevederile Hotărârii Guvernului nr.750/2005 privind constituirea consiliilor interministeriale permanente**Proiectul de act normativ nu se referă la acest subiect |
| **5. Informaţii privind avizarea de către:****a) Consiliul Legislativ** **b) Consiliul Suprem de Apărare a Ţării****c) Consiliul Economic şi Social****d) Consiliul Concurenţei** **e) Curtea de Conturi**Proiectul de act normativ nu se referă la acest subiect. |
| **6. Alte informaţii**Nu sunt. |
| **Secţiunea a 7-a****Activităţi de informare publică privind elaborarea** **şi implementarea proiectului de act normativ** |
| **1. Informarea societăţii civile cu privire la necesitatea elaborării proiectului de act normativ**Menţionăm că au fost întreprinse demersurile legale prevăzute de art. 7 alin. 1 din Regulamentul privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin Hotărârea de Guvern nr. 561/2009. |
| **2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice** Proiectul de act normativ nu se referă la acest subiect. |
| **3. Alte informații**Nu sunt |
|  **Secţiunea a 8-a****Măsuri de implementare** |
| **1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente**Proiectul de act normativ nu se referă la acest subiect. |
| **2. Alte informaţii**Nu sunt. |
|  Faţă de cele prezentate, a fost elaborat prezentul proiect deHotărâre de Guvern privind aprobarea bugetului de venituri şi cheltuieli pe anul 2024 al Regiei Autonome “Autoritatea Aeronautică Civilă Română" aflată sub autoritatea Ministerului Transporturilor și Infrastructurii, pe care îl supunem Guvernului spre adoptare. **MINISTRUL TRANSPORTURILOR ȘI INFRASTRUCTURII**  **SORIN MIHAI GRINDEANU**  **AVIZĂM** **VICEPRIM – MINISTRU** **MARIAN NEACȘU** **MINISTRUL FINANȚELOR MINISTRUL MUNCII ȘI SOLIDARITĂȚII SOCIALE****MARCEL – IOAN BOLOȘ SIMONA BUCURA - OPRESCU**  |

 **SECRETAR DE STAT,**

 **SECRETAR GENERAL,**

 **MARIANA IONIȚĂ**

 **SECRETAR GENERAL ADJUNCT,**

 **ADRIAN DANIEL GĂVRUȚA**

**DIRECŢIA GENERALĂ JURIDICĂ**

**DIRECTOR GENERAL,**

**MARIUS TOADER**

**DIRECŢIA TRANSPORT AERIAN**

**DIRECTOR,**

**MIHAIL IONESCU**

**DIRECŢIA ECONOMICĂ**

**DIRECTOR,**

**LAURA GÎRLĂ**

**DIRECȚIA GUVERNANȚĂ CORPORATIVĂ**

**DIRECTOR,**

**VALENTIN PURCĂREAȚĂ**